Galeazzo Ciano
Store norske leksikon,Historie,Verdens historie og samtidshistorie,Europa,Italias historie
Galeazzo Ciano var en italiensk diplomat og politiker. Etter Benito Mussolini var han en av de mest fremtredende fascistiske lederne i Italia.
Ciano sluttet seg tidlig til den fascistiske bevegelsen, og begynte å jobbe som diplomat i 1925. I 1930 giftet han seg med Mussolinis datter Edda. I 1933 ble han Mussolinis pressesjef, og i 1935 ble han statssekretær for presse og propaganda. Han deltok også som krigsflyver i felttoget i Etiopia fra 1935 til 1936, og ble utenriksminister da han kom hjem i 1936.Den første tiden fulgte Ciano Mussolinis ordre uten spørsmål, men fra 1939 var han skeptisk til den nære tilknytningen til Tyskland. Etter italienske militære nederlag under andre verdenskrig ble han sagt opp i februar 1943 og utnevnt til ambassadør ved Vatikanet. Som medlem av det fascistiske storrådet var han i juli samme år med på å avsette Mussolini. Senere ble han anklaget for forræderi av nyfascistene, og henrettet i januar 1944.I 1945 ble The Ciano Diaries 1939–43 gitt ut. Norsk oversettelse kom i 1947, med tittelen Cianos dagbok 1939-43. I tillegg kom Ciano's Diaries 1937–1938 og Ciano's Diplomatic Papers ut i 1948. Dette er viktige historiske kilder. Les mer i Store norske leksikon fascismen i Italia marsjen mot Roma andre verdenskrig Italias historie